પાટીદાર અનામત આંદોલન સમિતિના કેતન પટેલ, ચિરાગ પટેલ અને દિનેશ બાંભણિયાને આખરે 7 મહિના પછી જામીન પર છોડવામાં આવ્યા છે. કાયમી જામીન અરજીની સુનાવણીમાં હાઈકોર્ટના ન્યાયમૂર્તિ એ. જે. દેસાઇ દ્વારા આદેશ કરવામાં આવ્યો હતો. આ ત્રણેયે કાયદો-વ્યવસ્થાનો ભંગ થાય કે અડચણ ઊભી થાય તેવી પ્રવૃત્તિમાં સંડોવાશે નહીં, તેવી લેખિત બાંયધરી આપ્યા બાદ હાઈકોર્ટે અરજી મંજૂર કરી હતી. સુરતમાં રાજદ્રોહના નોંધાયેલા કેસમાં પણ સુરતની કોર્ટે વિપુલ દેસાઈ અને ચિરાગ પટેલને રૂપિયા 25 હજારના જામીન પર મુક્ત કરવા હુકમ કર્યો હતો. જો કે આ મુક્તિ બાદ શું હાર્દિક પટેલની જામીન અરજી મંજૂર થશે કે કેમ તે અંગે લોકોમાં અવગઢમાં છે. જો કે હાલમાં આ ત્રણ લોકોની મુક્તિથી પાટીદારો હરખાયા છે.